***,Vestjydsk Jagthornsblæserlaug.***

*Oldermanden Stendis 6/3-2011*

Velkommen til jer nye laugsbrødre. I er nu optaget og dermed fuldgyldige brødre i Lauget . I har gennem nogen tid deltaget i vores Onsdagssamlinger på Skovlund. Vi har bemærket , at det ikke falder jer svært at være iblandt os og dermed ”leve jer ind i ånden og tonen i lauget” Som noget nyt startede vi selv op med at afholde et jagt horns kursus i efteråret 2010, idet man mente fra fællesudvalget at det burde ligge i lauget regi, og man forærede derfor lauget de jagthorn der var til lauget. Anders – Ulrich og Jørgen indvilligede i at køre kurset . Vi får se om I har lært noget i den kommende tid hvor I skal vise jeres kunnen ved duelighedsprøverne.

***Til oplysning for jer laugsbrødre og søstre skal jeg minde om, at dette er et Laug og ikke en forening.***

***At det er et Laug betyder også, at man ikke kan melde sig ind i Lauget – men skal indstilles til optagelse før man kan optages. Og endelig har man ved sin indtræden i Lauget forpligtet sig til at overholde de bestemmelser, der er nedfældet i vor Laugsskrå.***

I vor Laugsskrå er Laugets formål nedfældet. Det lyder således.

***Laugets formål er at samle jagthornsblæsere fra det ganske Vestjylland til udøvelse af deres færdigheder samt festlig samvær.***

Jeg vil minde om, at der er tænkt en del over denne formulering. Den er både forpligtende og alligevel så rummelig, at alle kan være med.

Det betyder også, at der gives mulighed for, at de der vil gøre noget ekstra ud af blæsningen både solo – og i gruppe – har mulighed for det. Det må bare ikke ødelægge vore Onsdagsblæsninger.

Der er nu gået et år siden vi holdt vores sidste Laugsgilde.

Ligesom de forrige år har vi været med til at markere og festliggøre diverse fester og arrangementer med vores indslag. Det kan kun lade sig gøre ved at Lauget så talrigt har bakket op, selv om det er gået ud over både lørdage og andre dage. Tak for det.

***Årets gang.***

***Duelighedsprøverne blev i 2010 blev afholdt i Ålborg.***

Og jeg ville sige at vi som sædvanlig gjorde det godt, idet alle der stillede op fik mærker, Britt stillede op i bronze både i pareforce og furst pless og fik mærker i begge discipliner, både Henrik og Michael kvalificerede sig yderlig til forbundsmesterskabet i jagthornsblæsning på Nørre Vosborg. Udover det fik vi også ”vores pokaler” i gruppe blæsning med hjem *igen* da der ingen konkurrence var fra andre grupper i vores kreds*. Jeg mener det er vigtig at vi støtter op om duelighedsprøverne, selv om man har erhvervet de mærker man kan få, både for at støtte dem som skal op solo for første gang og for at være med til at markere at vi stadig kan gøre os i gruppe blæsning*.

***FM 2010 Nr. Vosborg.***

Efter at have søgt i flere år, vedtog man i Danmarks Jæger Forbund at mesterskaberne i jagthorns blæsning skulle være i Vestjylland og her fandt man Nr. Vosborg egnet. Lauget fik til opgave at stå for al det praktiske herunder flag allé og opsætning af scene m.m. Det blev til en del møder med både hotellet og herregården og langt om længe var alle tilfredse, herefter forestod al det praktiske med opsætning af flag, bænke, telte og scenen. Dagen oprandt og vi kunne med tilfredshed konstatere at alt kørte efter planen, ***det kunne dog ikke have ladet sig gøre hvis det ikke var for alle de frivillige der hjalp til med det store arbejde, en stor tak til alle.*** Lauget stillede op med Henrik Hedegaard i b klassen furst pless og fik her en flot sølv medaljeog i Pareforce bidrog Michael med også en flot bronze medalje***,*** lauget deltog også i gruppe blæsning i mester klassen og den gjorde det den kunne og fik en flot 6 plads, det betød dog at vi måtte rykke ned i a gruppen. Men vi kommer igen. I hele taget en stor oplevelse og efterfølgende fik vi meget ros fra alle sider.

***Forårs tur/ sommer tur***

D 16/6 besøgte vi igen Keld Hansen væbnet med fiske stænger og godt humør, Henrik havde også i år skaffer agn til os, så nu skulle vi ud og fange geder, det blev til 13 stk. i alt og som noget nyt brugte gildemesteren et par af gederne til at lave fiskefrikadeller af, som herefter blev tilberedt på grillen, vi fik også lov til at smug kikke ind i jagtstuen for en kort bemærkning, en rigtig hyggelig aften.

***Sommer afslutning***

En hyggelig aften som det plejer, efter at have budt velkommen gik nogle af pigerne i drivhusene for at købe sommer blomster, andre tog en øl eller vand med sig og gik en tur i skoven, i mellemtiden sørgede de tilbage blevne for grillen blev gjort klar, således når folk kom tilbage så kunne de tilberede maden, i år gav lauget kødet som en tak for indsatsen ved FM plus at lauget kunne fejre sit 20 år. Vores brygmester havde fremtryllet en livs eliksir til dagen som blev nydt med stor fornøjelse, tak til Rene.

***Vildt tilberedning***

Traditionen tro afholdt vi igen i år vildt tilberedning, året tema var fars og squash idet gildemesteren havde erfaring med at man ikke brugte vildt til fars retter, Ulrich og pigerne drog i skoven for at finde svampe hvorefter mændene gik i køkkenet, undertegnede var lidt bekymret for om nu også at man fik lavet noget idet jeg først kom lidt senere pga. et møde, det blev dog gjort til skamme for da oldermanden ankom, var alle i sving, selv om kursen for enkelte var ved at blive lidt slingrende, man havde rigtig hygget sig i oldermandens fravær, han tøede dog op da han fik en øl stukket i den ene hånd og en bitter i den anden. Da pigerne kom hjem havde de hænderne fulde af de mest pragtfulde svampe, hvoraf en del af dem blev tilberedt med det samme***, en tradition vi bør holde i hævd***.

***Skriverkarl***

Når jeg går ind og ser på vores hjemmeside og sammenligner den med andre så kan jeg kun sige du gør et godt arbejde, noder, galleri kalender m.m. er altid opdateret, tak for det.

***Gildemester***

Du overgår dig selv gang efter gang med at fremtrylle nye opskrifter, jeg ved selv hvor svært det er at finde på nye hver gang, svampe, man må sige du har næse for dem, hver gang du tager pigerne med i skoven vender I hjem med favnen fuld med alskens slags som jeg ville gå langt uden om, man skal jo vide hvad man har med at gøre, der siges at de alle kan spises det er kun virkning der er forskellig. Næste vildt tilberedning er jeg lidt spændt på idet jeg har hørt at der ar nogle af vores laugsbrødre der har indvilliget i at komme med opskrifter til næste gang

***Brygmester***

Rene du er leveringsdygtig med årstidens forskellige dramme, det er altid spændende hvad du vil udsætte vores ganer for og indtil videre har vi da overlevet, enkelte har sagt at det smagte anderledes, om end med en panderynken, det har de måtte bøde for, fortsæt endelig vi er villige til at lægge vores ganer til, til år 2015 ser jeg gerne at du fremstiller noget specielt da lauget fylder 25 år. Jeg vil gerne overrække dig to flasker vin og en flaske til videre fremstilling af diverse drikke.

***Spillemester***

Når jeg tænker tilbage på da jeg startede i lauget og så til i dag, så har du været med til at præge lauget, dit humør og gå på mod med at lære os signalerne, som kan synes umulige når du kommer med dem og så når der er gået et stykke tid så bliver det også til et musikstykke. Peter vi vil gerne påskønne dig med et par flasker vin.

***Kassemester***

Verner du har i mange år styret laugsbussen med sikker hånd og lever korrekt op til lausskråens ordlyd. ***Som udgifter godkendes hver udbetaling fra Laugsbussen, der har til formål: At gøre livet let og lystigt for Laugets Brødre og Søstre.*** En stor tak for det arbejde du har gjort indtil nu.

*Spillemesteren* vil kort redegøre for det foregående års aktiviteter og evt. tanker om det kommende år

 *Kassemesteren* vil redegøre for Laugsbussen.

# *10 års jubilarer*.

 Herefter vil jeg gerne se vore 10 års jubilarer.

Hermed er beretningen slut. Har nogen noteret sig ting, der ønskes nærmere belyst, kan dette ske når valghandlingen er slut. Der vil her være mulighed for almindelig debat under ledelse af ordstyreren. Her kan alt drøftes – dog ikke personkritik - men meget gerne forslag til det kommende års program.

***Om valghandling står der i vores Laugsskrå.***

***Valget styres af Oldermanden, der alene fastsætter bestemmelser for valghandlingen.***

***Dog skal enhver afstemning være åben ved håndsoprækning og ingen skjælm skal dølge sin mening.***

Laugsstyrrelsen vælges for 1 år ad gangen, så der skal vælges Oldermand, Kassemester, Spillemester, Gildemester og Skriverkarl.

Vores kassemester, Verner har ønsket at træde tilbage, således vil vi gerne indstille Anders From til ny kassemester. Jeg vil gerne henstille til forsamlingen at der foretages genvalg til de øvrige poster.

***Ny æresmedlem***

Verner du har fungeret som kassemester i mange år og har varetaget det hverv til alles tilfredsstillelse, du har passet godt på laugets kasse og således stillet spørgsmålstegn når vi har skullet hæve penge, som enhver kassemester bør gøre. Vi vil derfor gerne udnævne dig til Æresmedlem i lauget.

*Herefter almindelig debat*

 Oldermand

 Keld Nielsen.